b'\n_START_ARTICLE_\nAllround-VM p\xc3\xa5 sk\xc3\xb8yter 2009\n_START_PARAGRAPH_\nAllround-VM p\xc3\xa5 sk\xc3\xb8yter 2009, det 67. for kvinner og det 103. for menn, ble avholdt 7. og 8. februar 2009 i Vikingskipet i Hamar, Norge. Etter at billettsalget startet 1. september 2008 ble alle sitteplassene utsolgt etter 20 minutter. Etter f\xc3\xb8rste dag med billettsalg var det bare st\xc3\xa5plassbilletter i svingene igjen._NEWLINE_Paulien van Deutekom og Sven Kramer var tittlforsvarere. van Deutekom klarte ikke \xc3\xa5 forsvare sin tittel, langdistansel\xc3\xb8peren Martina Sablikova fra den lille sk\xc3\xb8ytenasjonen Tsjekkia vant VM-gull for kvinner. Sven Kramer innfridde i herreklassen og vant VM for tredje gang p\xc3\xa5 like mange fors\xc3\xb8k.'